CENTEL รูดหนัก 7% หลังผลงาน Q3 ต่ำคาด
CENTEL รูดหนัก 7% มาที่ 46.75 บ. หลังผลงานไตรมาส 3/65 ต่ำคาด โบรกยังแนะ “ซื้อ” ชี้ไตรมาส 4/65 มีลุ้นกลับมามีกำไร รับช่วงไฮซีซั่นโรงแรมในไทย-มัลดีฟส์
CENTEL รูด 6% หลังผลงาน Q3 ต่ำคาด โบรกยังแนะ “ซื้อ” ชี้ Q4 มีลุ้นกลับมามีกำไร
14 พ.ย. 2565

ผู้สื่อข่าวรายงานว่า วันนี้ (14 พ.ย.65) ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL ล่าสุด ณ เวลา 15:39 น. อยู่ที่ระดับ 46.75 บาท ลบ 3.50 บาท หรือ 6.97% สูงสุดที่ระดับ 48.75 บาท ต่ำสุดที่ระดับ 46.50 บาท ด้วยมูลค่าซื้อขาย 490.77 ล้านบาท

โดยบล.พาย ระบุในบทวิเคราะห์ว่า CENTEL มีผลขาดทุนไตรมาส 3/65 อยู่ที่ 78 ล้านบาท หากไม่รวมรายการพิเศษจากขาดทุนอัตราแลกเปลียน (Fx) บนรายการเงินกู้สกุลเงินต่างประเทศ กำไรปกติคาดจะอยู่ที่ 27 ล้านบาท เทียบกับกำไรปกติปี 65 ล้านบาทในไตรมาส 2/65 และขาดทุนธุรกิจหลัก 803 ล้านบาทในไตรมาส 3/64 นับว่าต่ำกว่าที่ตลาดคาดและบล.พาย คาดไว้
ทั้งนี้ผลประกอบการที่ดีขึ้นจากอัตราเข้าพักของธุรกิจโรงแรมที่ฟื้นตัวแข็งแกร่ง (ไม่รวมดูไบ) เป็น 52% จาก 46% ในไตรมาส 2/65 และ 16% ในไตรมาส 3/64 ขณะที่อัตรารายได้เฉลี่ยต่อห้องพักต่อคืน (RevPar โดดขึ้นสู่ระดับราว 75% ของระดับที่เคยทำได้ในไตรมาส 3/62 ด้านธุรกิจอาหารยังมือัตราการเติบโตของยอดขายสาขาเดิม (SSSG) ที่แข็งแกร่งระดับ 43% จาก +25% ในไตรมาส 2/65 เป็นเพราะฐานต่ำในไตรมาส 3/64 และอุปสงค์การทานอาหารในอาคารที่สูงขึ้น ทั้งนี้ยังคงคำแนะนำ “ซื้อ” ด้วยราคาเป้าหมายที่ 56 บาท
อย่างไรก็ดีคาดว่าธุรกิจโรงแรมของ CENTEL จะกลับมาทำกำไรได้อีกครั้งในไตรมาส 4/65 เพราะโรงแรมในไทยและมัลดีฟส์จะเข้าสู่ซวง high season ส่วน RevPar ของทั้งพอร์ต (ยกเว้นดูไบ) คาดว่าจะฟื้นมายืนเหนือ 75% เมื่อเทียบกับช่วงก่อนโควิด-19 (อัตราเข้าพักที่ราว 57% ด้วยแรงหนุนจากอุปสงค์ของนักท่องเที่ยวต่างชาติที่คาดว่าจะมีจำนวนเฉลี่ยมากกว่า 1.5 :นคน/เดือนภายในสิ้นปี (ราว 1.5 ล้านคนในเดือน ต.ค.65)